**คำนำ**

แผนบริหารความเสี่ยงด้านเทคโนโลยีสารสนเทศของสำนักส่งเสริมวิชาการและงานทะเบียน ประจำปี พ.ศ. ๒๕๖๔ จัดทำขึ้นเพื่อเป็นกรอบแนวทางในการดำเนินงานด้านการบริหารความเสี่ยงด้านเทคโนโลยีสารสนเทศ ในการระบุความเสี่ยง วิเคราะห์ความเสี่ยง และการกำหนดแนวทางหรือมาตรการควบคุมเพื่อป้องกัน หรือลดความเสี่ยง โดยมุ่งหวังให้ส่วนราชการบรรลุตามเป้าประสงค์ขององค์กร เนื่องจากความเสี่ยงที่อาจนำไปสู่ผลเสียหรือความสูญเสียได้ทั้งทางตรงและทางอ้อม องค์กรจึงต้องเข้าใจประเภทของความเสี่ยงที่เผชิญอยู่ เพื่อที่จะเลือกวิธีการที่เหมาะสมในการบริหารความเสี่ยงเหล่านั้นได้ อยู่ในระดับที่องค์กรสามารถรองรับได้ และทำให้องค์กรบรรลุวัตถุประสงค์ได้อย่างมีประสิทธิภาพมากขึ้น สำนักส่งเสริมวิชาการและงานทะเบียน มหาวิทยาลัยราชภัฏสกลนคร หวังเป็นอย่างยิ่งว่า แผนบริหารความเสี่ยงด้านเทคโนโลยีสารสนเทศของสำนักส่งเสริมวิชาการและงานทะเบียน ประจำปี พ.ศ. ๒๕๖๔ นี้จะช่วยให้ผู้ที่รับผิดชอบใช้เป็นแนวทางในการลดความเสียหายต่างๆ ที่อาจจะเกิดขึ้นและส่งผลต่อกระบวณการบริหารงานด้านเทคโนโลยีสารสนเทศของ สำนักส่งเสริมวิชาการและงานทะเบียนต่อไป

สำนักส่งเสริมวิชาการและงานทะเบียน

มีนาคม ๒๕๖๔